Deir Atiyah

Deir Atiah eller Dayr Atiyah (arabisk ديرعطية) er ein by i Syria, som ligg mellom Qalamounfjella og Anti-Libanonfjella, 88 km nord for hovudstaden Damaskus og langs vegen til byen Homs. Dair Atiah hadde i 2004 10 984 innbyggjarar. Innbyggjarane er hovudsakleg kristne.Suicide blasts stem Assad drive near Lebanon border . The Daily Star. 2013-11-21.

Dair Atiah har eit moderat klima om sommaren og kalde vintrar, sidan Dair Atiah ligg 1250 meter over havet.

Nærleiken til ørkenområde, der den normale årsnedbøren ikkje overstig 125 mm, gjer at miljøet, inkludert dårleg jordsmonn, ikkje gjev gode nok tilhøve til å økonomisk oppretthalde den lokale folkesetnaden, som anten reiser eller har emigrert. Mange innbyggjarar flytta til Amerika tidleg på 1900-talet og til landa kring Persiabukta etter det oppstod høve for arbeid der, i tillegg til det austlege Asia.

 Jordbruk 
Bøndene dyrkar druer, aprikos, kirsebær, fiken og anna frukt.

Dair Atiah nyttar grunnvatnet som ligg i dalen.

Dair Atiah har fleire vindmøller, som vert nytta til å pumpe opp vatn frå djupe brunnar. Opphavet til møllene er ikkje kjend, men har vore i bruk i meir enn hundre år.

 Kultur 
Dair Atiah har eit museum, eit sportssenter og eit kultursenter.

I 2003 vart det første private universitetet i Syria, Universitetet i Kalamoon, opna i Dair Atiyah.

Folket i Dair Atiah drikk ein varm drikk kalla drikken mate, som syriske utlendingar førte inn frå Sør-Amerika. Invitasjonen «Kom og drikk mate» er typisk for gjestfridomen i regionen. Invitasjonen omfattar ikkje berre ein invitasjon til å drikke, men òg til eit måltid.

 Historie 
Historikarar har identifisert namnet på byen med den romerske kommandøren Theodorus Paulus som har eit namn som tyder «Givande Gud» (arabisk عطاء الله). Dette namnet har blitt assosiert i tankane til etterfølgjande generasjonar i Dair Atiah i meir enn tusen år.

Fleire gamle romerske kanalar finst i Yabrud, nær Dair Atiah.

 Hovudattraksjonar 
 Museet i Dair Atiah er eit av dei største og rikaste i forstadane til Damaskus, Reif Dimashq. Det inneheld kulturarv frå regionen. 
 Det kanoniske museet i Dair Atiah
 Kulturpalasset i Dair Atiah
 Landsbyen for særskilde behov
 Hammam el-Souk el-Tahtanye

Kjelder

Denne artikkelen bygger på «Deir Atiyah» frå ,  den 3. juli 2014. 
 oppgav desse kjeldene:

 Bakgrunnsstoff  
 Dara3ta.com  
 DairAtiah.net  
 DairAtiah.com 

Kategori:Byar i Syria
Kategori:Busetnader i An-Nabk-distriktet